Poštovane kolegice i kolege,

S obzirom na najavljeno popuštanje mjera socijalnog distanciranja, te mogućnosti ograničenog stavljanja zgrade Fakulteta u funkciju prema vrlo restriktivnim pravilima neophodno je izvršiti određena ulaganja u zaštitne mjere. Sukladno propisanim mjerama proizlazi da je neophodno nabaviti: toplomjere, pregrade od pleksiglasa, dezinficijense, usluge profesionalne dezinfekciju dvorana nakon boravka studenta. U cilju sigurnijeg korištenja klimatizacijskog sustava pored redovitog održavanja planira se provesti dezinfekcija klima komora. U cilju kvalitetnijeg izvođenja nastave na daljinu nabavit će se licence za program koji snima zaslon ekrana i zvuk, te se izrađeni video zapis može postaviti na Moodle.

Redovita inspekcija liftova je utvrdila značajan stupanj dotrajalosti sajli liftova, te je nužna izmjena istih.

Sve prethodno navedene izmjene plana nabave označene su crvenom bojom, a rashodi financijskog plana su povećani na ranije spomenutim pozicijama.

Prof. dr. sc. Maja Fredotović

Prof. dr. sc. Ivica Pervan